LĪGUMS Nr.2026-____
par drošības operāciju centra (SOC) pakalpojuma iegādi
	Rīgā
	Datums ir dokumenta
elektroniskās parakstīšanas datums



Sabiedrība ar ierobežotu atbildību “LVR Flote”, reģistrācijas Nr.40103321893, tās valdes locekļa Kaspara Ozoliņa personā, kurš rīkojas uz sabiedrības statūtu pamata, turpmāk – Pasūtītājs, no vienas puses, un
________________, reģistrācijas Nr.__________________, tās _____________________________ personā, kurš,-a rīkojas uz _______________ pamata, turpmāk – Izpildītājs, no otras puses,
turpmāk arī katrs atsevišķi vai abi kopā saukti arī Puse vai Puses, pamatojoties uz iepirkuma ar identifikācijas
Id. Nr. ______________________ rezultātiem, noslēdz šādu līgumu, turpmāk – Līgums:
1. LĪGUMA PRIEKŠMETS UN LĪGUMCENA
1.1. Pasūtītājs uzdod, un Izpildītājs apņemas sniegt Pasūtītājam Elastic Security monitoringa, uzturēšanas un kiberdrošības incidentu atbalsta pakalpojumu saskaņā ar pakalpojuma aprakstu, apjomu, izpildes kārtību, tehniskajām prasībām un pakalpojuma līmeņa prasībām (SLA), saskaņā ar Līguma Tehnisko specifikāciju / Darba uzdevumu (Līguma 1.pielikums) un finanšu piedāvājumu (Līguma 2.pielikums) [līguma pielikumi var tikt precizēti pie līguma noslēgšanas], un Līguma noteikumiem, turpmāk tekstā – darbi vai pakalpojums.
1.2. Pakalpojuma mērķis ir nodrošināt Pasūtītāja Elastic Security platformas nepārtrauktu darbību, drošības notikumu uzraudzību, drošības incidentu identificēšanu un atbalstu incidentu novēršanā, lai samazinātu kiberdrošības riskus un nodrošinātu informācijas sistēmu aizsardzību.
1.3. Izpildītājam jānodrošina, ka pakalpojuma izpildē tiek iesaistīti kvalificēti un attiecīgi apmācīti speciālisti.
1.4. Līguma maksimālā summa ir __________ EUR (__________euro un 00 centi), bez pievienotās vērtības nodokļa, turpmāk - PVN. 
1.5. Ja Pasūtītājs konstatē, ka Līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces/pakalpojumi, Pasūtītājs ir tiesīgs neveikt samaksu par konkrētajām precēm/pakalpojumiem. Šādā gadījumā Izpildītājs nav tiesīgs atprasīt konkrēto preci/pakalpojumu, kā arī lūgt Pasūtītājam segt jebkādus Izpildītājam radušos zaudējumus.
2. NORĒĶINU KĀRTĪBA
2.1. Par pakalpojumu sniegšanu Pasūtītājs maksā atlīdzību _____ EUR (______ euro un ____ centi) mēnesī, neskaitot pievienotās vērtības nodokli, turpmāk - PVN. PVN tiek aprēķināts un maksāts normatīvajos aktos noteiktā kārtībā un apjomā (turpmāk – Atlīdzības maksa). 
2.2. Atlīdzības maksā ir ietvertas visas ar Līguma 1. punktā noteiktā pakalpojuma nodrošināšanu saistītās izmaksas. 
2.3. Rēķinu par iepriekšējā mēnesī sniegto pakalpojumu Izpildītājs iesniedz Pasūtītājam līdz nākamā mēneša 10.datumam. 
2.4. Puses vienojas, ka Izpildītājs iesniedz Pasūtītājam elektroniski sagatavotu rēķinu, nosūtot to uz elektroniskā pasta adresi: rekini@lvrflote.lv. Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto elektroniskā pasta adresi.
2.5. Pasūtītājs veic rēķina apmaksu 10 (desmit) dienu laikā no rēķina saņemšanas dienas. 
3. DARBU IZPILDES KĀRTĪBA
3.1. Izpildītājs pakalpojumu sniedz kvalitatīvi un patstāvīgi, izmantojot savas profesionālās iemaņas, rīkus, iekārtas un līdzekļus, saskaņā ar Līguma noteikumiem, kā arī spēkā esošiem normatīvajiem aktiem atbilstošā kvalitātē. 
3.2. Pasūtītājs, saņemot pakalpojumu, ir tiesīgs kontrolēt tā atbilstību tehniskās specifikācijas prasībām un piedāvājumam. 
3.3. Izpildītājs Līguma izpildē nodrošina Kiberdrošības prasību (Līguma 3.pielikums) ievērošanu.
3.4. Izpildītājs nekavējoties brīdina Pasūtītāju par iepriekš neparedzētiem apstākļiem, kas radušies Līguma izpildes gaitā no Izpildītāja neatkarīgu apstākļu dēļ un var ietekmēt Līguma izpildi. Priekšlikumi par izmaiņām veicamajos darbos, to izmaksām, izpildes termiņu iesniedzami rakstveidā.
3.5. Izpildītājs sagatavo un iesniedz Pasūtītājam ikmēneša atskaiti par sniegtajiem pakalpojumiem, ciktāl tas paredzēts 1. pielikumā.
3.6. Pakalpojumi uzskatāmi par sniegtiem un pieņemtiem, ja Pasūtītājs 5 (piecu) darba dienu laikā pēc atskaites saņemšanas nav iesniedzis rakstveida iebildumus.
3.7. Ja Pasūtītājs iesniedz pamatotus iebildumus, Puses vienojas par trūkumu novēršanas termiņu.
4. ATBILDĪBA UN STRĪDU RISINĀŠANAS KĀRTĪBA
4.1. Puses ir atbildīgas par Līguma saistību izpildi saskaņā ar Līgumu un Latvijas Republikas normatīvajiem aktiem. Saistības, kas ir radušās, bet nav izpildītas Līguma darbības laikā, ir spēkā līdz to pilnīgai izpildei.
4.2. Puses ir savstarpēji atbildīgas par nodarītajiem zaudējumiem Līguma saistību nepildīšanas vai nepienācīgas izpildes gadījumā saskaņā ar Līgumu un normatīvajiem aktiem.
4.3. Ja Izpildītājs nepienācīgi pilda Līgumā paredzētās saistības, Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no attiecīgās Atlīdzības maksas.
4.4. Par Līgumā noteikto maksājumu termiņa kavējumu Izpildītājs ir tiesīgs piemērot Pasūtītājam līgumsodu 0,1% (viena desmitā daļa no procenta) apmērā no kavētā maksājuma summas par katru maksājuma nokavējuma dienu, bet ne vairāk kā 10% (desmit procenti) no kavētā maksājuma summas. 
4.5. Ja kāda no Pusēm ir aprēķinājusi otrai Pusei līgumsodu, tad šādu līgumsodu ir pienākums samaksāt 10 (desmit) darba dienu laikā no attiecīgā rēķina iesniegšanas dienas.
4.6. Līgumsoda samaksa nav zaudējumu atlīdzināšana un tā neatbrīvo Puses no Līgumā noteikto saistību izpildes.
4.7. Objektīvu apstākļu dēļ Puses var tikt atbrīvotas no līgumsoda nomaksas, ja ir panākta abpusēja vienošanās.
4.8. Neviena no Pusēm neatbild par Līgumā noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, jaunu normatīvo aktu ieviešana, kas ierobežo vai aizliedz Līgumā paredzēto darbību un citi apstākļi, kas neiekļaujas Pušu iespējamās kontroles robežās.
4.9. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
4.10. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski informē otru Pusi un, ja tas ir iespējams, ziņojumam pievieno kompetentas iestādes izziņu, un kura satur nepārvaramas varas
apstākļu apstiprinājumu un raksturojumu.
4.11. Ja nepārvaramas varas apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atkāpties no Līguma izpildes. Līguma izbeigšanas gadījumā katrai Pusei ir jāatdod otrai tas, ko tā izpildījusi vai par izpildīto jāatlīdzina.
4.12. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 4.11. punktam.
4.13. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (ar Līguma izpildi saistītu dokumentu saturu, pušu finansiālo situāciju, vai informāciju par finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informāciju par otras Puses darbību), kas kļuvusi tiem pieejama līgumsaistību izpildes gaitā, izņemot normatīvajos aktos paredzētos gadījumus. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu, šiem noteikumiem nav laika ierobežojuma un uz tiem neattiecas Līguma darbības termiņš.
4.14. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Ja vienošanās netiek panākta 30 (trīsdesmit) dienu laikā, tad Pusēm ir tiesības vērsties strīda risināšanai vispārējās jurisdikcijas tiesā Latvijas Republikas normatīvajos aktos noteiktajā kārtībā.
4.15. Izpildītājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces/pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču/pakalpojumu izcelsmi. Izpildītājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
5. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
5.1. Līgums stājas spēkā tā abpusējas parakstīšanas dienā un ir spēkā 3 (trīs) gadus no Līguma abpusējas parakstīšanas dienas, ar tiesībām pagarināt Līguma darbības termiņu vēl par 12 (divpadsmit) mēnešiem, ja nav pārsniegta Līguma 1.4.punktā noteiktā Līguma maksimālā summa.
5.2. Līgumu var izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
5.3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu pēc to abpusējas parakstīšanas.
5.4. Puses ir tiesīgas vienpusēji atkāpties un izbeigt Līgumu pirms tajā noteikto saistību izpildes šādos gadījumos:
5.4.1. Izpildītājs zaudē kādu no licencēm, sertifikātiem vai speciālajām atļaujām, kas nepieciešamas Līguma izpildei;
5.4.2. Izpildītājs Līguma izpildes laikā ir saņēmis atkārtotu rakstisku Pasūtītāja brīdinājumu par neatbilstoši veiktiem darbiem;
5.4.3. Izpildītājs ir patvaļīgi pārtraucis Līguma izpildi;
5.4.4. Pasūtītājam zudusi nepieciešamība pēc Līgumā noteikto darbu izpildes;
5.4.5. Pasūtītājs atkārtoti neievēro Līgumā noteikto norēķinu kārtību;
5.4.6. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.4.7. iestājušies apstākļi, kas apgrūtina vai padara neiespējamu Līgumā noteikto saistību izpildi kādai no Pusēm;
5.4.8. ja Izpildītājs Līguma izpildē ietver vai izmanto Krievijas Federācijas vai Baltkrievijas Republikas izcelsmes preces/pakalpojumus;
5.4.9. saņemts kompetentās valsts drošības iestādes attiecīgs atzinums, ka Līguma turpināšana rada nacionālās drošības apdraudējumu.
5.5. Līguma pirmstermiņa izbeigšanas gadījumā Puses noformē aktu par Līguma izbeigšanas dienā izpildītajiem darbiem un veiktajiem norēķiniem. Veicot norēķinu, Pasūtītājs vispirms atskaita jebkurus maksājumus, kurus saskaņā ar Līgumu Izpildītājam ir jāsamaksā Pasūtītājam.
5.6. Par vienpusēju atkāpšanos no Līguma Puses paziņo viena otrai pēc iespējas operatīvi, nosūtot par to rakstisku paziņojumu ar elektroniskā pasta starpniecību, izmantojot drošu elektronisko parakstu.

6. CITI NOTEIKUMI
6.1. Līgumam pievienotie pielikumi ir būtiska un neatņemama Līguma sastāvdaļa. Ja Līguma darbības laikā Puses vienojas par jauniem Līguma pielikumiem vai citiem dokumentiem, kas ir nepārprotamā saistībā ar Līgumu, tad tie kļūst par Līguma būtisku un neatņemamu sastāvdaļu ar brīdi, kad tie ir abpusēji parakstīti.
6.2. Ja kādai no Pusēm tiek mainīti rekvizīti vai Līgumā noteiktās atbildīgās personas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
6.3. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
6.4. Pasūtītājs un Izpildītājs apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības.
6.5. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
6.6. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
6.7. Pušu kontaktpersonas ar Līguma izpildi saistīto jautājumu koordinēšanai un pakalpojuma ietvaros veicamo konkrēto darbu pieņemšanas – nodošanas aktu parakstīšanai: 
	Pasūtītāja kontaktpersona: Informācijas tehnoloģiju speciālists Gundars Ķīlis, mob.tel.Nr.: 29223245, e-pasts: Gundars.Kilis@lvrflote.lv.
Izpildītāja kontaktpersona: __________, mob.tel.Nr.: , e-pasts: _________.
6.8. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
6.9. Līgums sagatavots elektroniska dokumenta veidā latviešu valodā. Līgumam pievienoti šādi pielikumi: Tehnisko specifikāciju / Darba uzdevumu (Līguma 1.pielikums); finanšu piedāvājumu (Līguma 2.pielikums); kiberdrošības prasības (Līguma 3.pielikums); [līguma pielikumi var tikt precizēti pie līguma noslēgšanas]. 
6.10. Līguma noslēgšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
7. REKVIZĪTI UN PARAKSTI
	Pasūtītājs:
SIA “LVR Flote”
Kundziņsalas 3. līnija 36, Rīga, LV-1005
Tālrunis: +371 66932616 E-pasts: info@lvrflote.lv
PVN maksātāja reģ. Nr. LV40103321893 
Banka: AS “Citadele banka”
SWIFT kods: PARXLV22
Konta Nr: LV08PARX0013409650001


	Izpildītājs:
_____________________
_________________________
Tālrunis:________________
E-pasts: _____________________
PVN maksātāja reģ. Nr. _______
Banka: ______________________
SWIFT kods: _________________
Konta Nr.: __________________________

	Valdes loceklis K. Ozoliņš *paraksts
	______________________________ * paraksts


*Dokuments parakstīts elektroniski ar drošu elektronisko parakstu un satur laika zīmogu

